Самданжамцын Лхагвадорж

Самданжамцын Лхагвадорж (1919 онд Булган аймгийн Сайхан суманд төрсөн-1948 онд нас барсан) БНМАУ-ын баатар.   

Намтар

1927-1931 онд бага сургууль, 1939-1941 онд ДЯЯ-ы төв сургуульд суралцан төгссөн. 1941-1948 онд Замын-Үүдийн отрядын 3-р заставын дарга байсан.

1945 оны 2-р сард Дорноговийн Баянмөнх сумын нутагт Хэнтий, Төв, Дорноговь аймгуудын 70 гаруй мянган адуу үргэлжилсэн цасан шуурганд хөөгдөн хил давах гэж байсныг 3 өдөр, шөнө тэмцэлдэн тогтоож эргүүлжээ. 1945 онд УБХТ-ийн тогтоолоор “Хөдөлмөрийн гавъяаны улаан тугийн одон”-гоор шагнуулсан байна.

1948 онд Бодончийн 6-р отрядын штабын хилийн албаны туслахаар ажиллаж байсан. Дайсны элдэв өдөөн хатгалга, зэвсэгт халдлагыг цаг тухайд нь няцаан, тагнуул туршуулуудыг нь олон удаа илрүүлэн баривчилж байсан бөгөөд 1948 оны 6 сарын 2-нд ”Оспаны 22 баатар” гэгчтэй Мэргэн ууланд баатарлагаар тулалдаж яваад амь үрэгджээ. 

Гавьяа Шагнал

С.Лхагвадоржид 1949 онд “Улсын баатар” цол нэхэн хүртээжээ. 
Гэгээн дурсгал
Хилийн 0286 дугаар анги нь 2012 онд Монгол Улсын баатар С.Лхагвадоржийн нэрэмжит болсон юм. 

1970 онд Булган аймгийн төвд хөшөөг нь босгож, алба хааж байсан Дорноговийн отрядын Үзүүр-Усны заставыг АИХТ-ийн 1973 оны 217-р зарлигаар мөн Хууль сахиулах их сургуулийн Хилийн албаны  сургуулийг НИТХ-ын 2006 оны 139 дүгээр зарлигаар тус тус түүний нэрэмжит болгожээ.

Ангилал:1919 онд төрсөн
Ангилал:1948 онд өнгөрсөн
Ангилал:Монголын цэргийн зүтгэлтэн
Ангилал:БНМАУ-ын баатар
Ангилал:Монголчууд